 Amabandla Aphikisa eleZanu PF Abihla Ngendlela Okuqhutshwa Ngayo Ukhethoisikhulumeli seMDC-T, UMnu.Douglas MonzoraAmabandla ezombusazwe aphikisa elibusayo akumanyano we National Electoral Reform Agenda NERA athi azotshengisela ngenkani ezitaladini njengoba kungela nguquko kwezokulungiselela ezokhetho oluzakwenziwa ngomnyaka ka2018.Bekuculwa ingoma zokuziqinisa ebunzimeni uzulu abhekane labo kubangelwa yisimo somnotho lobukhokheli buka Mongamel Robert Mugabe lebandla lakhe le Zanu PF.Omunye umama okade esemhlanganweni oqoqwe yi National Electoral Reform Agenda.Kade beze emhlanganweni wokwaziswa impendulo yabe Zimbabwe Electoral Commission ZEC, kuzikhalazo zabe NERA, abazethule kumaviki amabili edluleyo owenzelwe egcekeni abalibiza ngokuthi yiFreedom Square duzane leRainbow Hotel.Umgcinisihlalo wohlangothi lwezemithetho kuNERA, engunobhala jikelele ku MDC-T, uMnu. Douglas Mwonzora, uthe kumele bathwalise nzima iZEC ekhanya ingakwazi ekwenzayo.Ngaphandle kwamabandla ezombusazwe, bekulabenhlangothi ezehlukeneyo zempilo kulumbuthano abagoqela izifundi.Omunye wenkokheli yenhlanganiso ebe zikhona eye Zimbabwe National Students Union, uMnu. Alistair Pfunye, ugcizelele esithi kunengi okumele kwenziwe yiZEC kungakenziwa ukhetho.Umnumzana Maxwell Mavhuna, wakoJahana e Gokwe, ehlala emzini weKambuzuma, usole ukwenza kwamapholisa abenyakazela ndawana yonke.Umfundisi Patrick Mugadza kade esemhlanganweni lo.UMavhuna obekhona lakumhlangano wakuqala kumavhiki amabili edluleyo, ulandisa ngokumfuqayo ukuza kulemihlangano.Umnumzana Peter Moy wase Warren Park, ngomunye wabazinikele ukuza kulomhlangano.Abaze ukuzangena lumhlangano bebevele befuna ukungena ezitaladeni ngaleso sikhathi, bethi ngoba sebediniwe yikwenza kukahulumende we Zanu PF olobandlululo. Njengakuqala, lapho babefuna ukwungena ezitaladeni betshengisela, bavinjwe yinkokheli yabo. 